กฎกระทรวงกฎกระทรวงการขออนุญาตและการอนุญาตให้ทำการประมงนอกน่านน้ำไทยพ.ศ. ๒๕๕๙[๑] อาศัยอำนาจตามความในมาตรา ๖ วรรคหนึ่ง และมาตรา ๗ วรรคหนึ่งแห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่าใบอนุญาตทำการประมงนอกน่านน้ำไทยข้อ๒ผู้ใดประสงค์จะใช้เรือประมงไทยทำการประมงในเขตทะเลนอกน่านน้ำไทยตามมาตรา ๔๘ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาตการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑)กองบริหารจัดการด้านการประมง กรมประมง(๒)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๓ เมื่อได้รับคำขอรับใบอนุญาตแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่าง ๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๔ ในกรณีที่คำขอรับใบอนุญาตและเอกสารหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตและให้นัดวันและเวลาโดยแจ้งเป็นหนังสือให้ผู้ขอรับใบอนุญาตทราบเพื่อทำการตรวจสอบเรือประมง เครื่องมือทำการประมง และอุปกรณ์อื่น ๆ ที่กฎหมายกำหนดให้ต้องติดตั้งในเรือประมงการดำเนินการตามวรรคหนึ่งกับเรือประมงที่มิได้อยู่ในน่านน้ำไทยให้เป็นไปตามวิธีการที่อธิบดีประกาศกำหนดในราชกิจจานุเบกษาและผู้ขอรับใบอนุญาตต้องชำระค่าธรรมเนียมและค่าป่วยการพิเศษตามอัตราที่อธิบดีประกาศกำหนดข้อ๕ การพิจารณาอนุญาตให้ทำการประมงนอกน่านน้ำไทยให้พิจารณาตามหลักเกณฑ์ ดังต่อไปนี้(๑)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๒)[๒]การขอรับใบอนุญาตทำการประมงในเขตของรัฐชายฝั่ง ต้องเป็นรัฐชายฝั่งที่ประเทศไทยมีบันทึกข้อตกลงว่าด้วยความร่วมมือทางการประมงกับรัฐชายฝั่งหรือผู้ขอรับใบอนุญาตมีหลักฐานแสดงการได้สิทธิในการทำการประมงในน่านน้ำรัฐชายฝั่งซึ่งได้รับการรับรองจากรัฐชายฝั่งนั้นตามหลักเกณฑ์ที่อธิบดีประกาศกำหนด(๓)การขอรับใบอนุญาตทำการประมงที่อยู่ในเขตทะเลหลวงผู้ขอรับใบอนุญาตต้องมิใช่ผู้มีกรรมสิทธิ์หรือสิทธิครอบครองในเรือประมงที่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายตามที่อธิบดีหรือรัฐมนตรีประกาศตามมาตรา๙๔ วรรคสอง หรือมาตรา ๑๑๖และในกรณีการขอรับใบอนุญาตทำการประมงในทะเลหลวงที่อยู่ในเขตความควบคุมดูแลขององค์การระหว่างประเทศต้องเป็นองค์การระหว่างประเทศที่ประเทศไทยเป็นสมาชิก(๔)ผู้ขอรับใบอนุญาตต้องมีกรรมสิทธิ์หรือสิทธิครอบครองในเรือประมงที่จะทำการประมงนอกน่านน้ำไทย(๕)มีการติดตั้งระบบติดตามเรือประมงตามหลักเกณฑ์และวิธีการที่อธิบดีประกาศกำหนดตามมาตรา ๘๑ (๑)(๖)เครื่องมือทำการประมงที่จะขออนุญาตใช้ทำการประมงต้องเป็นประเภท ชนิด ขนาดและมีจำนวนตรงตามที่ระบุไว้ในคำขอรับใบอนุญาตและไม่เป็นเครื่องมือทำการประมงที่ห้ามใช้ทำการประมงตามมาตรา ๖๗หรือเครื่องมือทำการประมงที่ห้ามใช้ทำการประมงในเขตของรัฐชายฝั่งหรือในเขตขององค์การระหว่างประเทศที่ผู้ขอรับใบอนุญาตประสงค์จะทำการประมง(๗)ผู้ขอรับใบอนุญาตต้องมีหนังสือรับรองมาตรฐานด้านสุขอนามัยในเรือประมงจากอธิบดีหรือผู้ซึ่งอธิบดีมอบหมาย(๘)ผู้ขอรับใบอนุญาตต้องมีหลักฐานเกี่ยวกับการจัดระบบความปลอดภัยสุขอนามัยและสวัสดิภาพในการทำงานของคนประจำเรือ ตามที่กำหนดไว้ในกฎกระทรวงว่าด้วยระบบความปลอดภัยสุขอนามัยและสวัสดิภาพในการทำงานของคนประจำเรือ(๙)เรือที่จะใช้ทำการประมงต้องมีใบอนุญาตใช้เรือตามกฎหมายว่าด้วยการเดินเรือในน่านน้ำไทยและต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนดข้อ๖เมื่อพนักงานเจ้าหน้าที่ทำการตรวจสอบคุณสมบัติผู้ขอรับใบอนุญาต เรือประมง เครื่องมือทำการประมง ระบบติดตามเรือประมงรวมทั้งหลักเกณฑ์ตามที่กำหนดไว้ในข้อ ๕แล้วให้พนักงานเจ้าหน้าที่เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ยื่นคำขอรับใบอนุญาตภายในสามสิบวันนับแต่วันที่ได้รับคำขอรับใบอนุญาตและเอกสารและหลักฐานถูกต้องและครบถ้วนสำหรับกรณีที่เรือประมงอยู่ในน่านน้ำไทยหรือภายในหกสิบวันนับแต่วันที่ได้รับคำขอรับใบอนุญาตและเอกสารและหลักฐานถูกต้องและครบถ้วนสำหรับกรณีที่เรือประมงมิได้อยู่ในน่านน้ำไทย กรณีมีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยใบอนุญาตทำการประมงนอกน่านน้ำไทยให้ออกสำหรับเรือประมงแต่ละลำโดยต้องระบุประเภท ชนิด ขนาดหรือจำนวนของเครื่องมือทำการประมงที่ได้รับอนุญาตให้ใช้ทำการประมงและพื้นที่ที่ได้รับอนุญาตให้ทำการประมงใบอนุญาตให้มีอายุสองปีนับแต่วันที่ออกใบอนุญาตข้อ ๗เมื่อผู้ขอรับใบอนุญาตได้ชำระค่าธรรมเนียมและค่าอากรตามอัตราที่กำหนดแล้วให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาตพร้อมทั้งแจ้งเครื่องหมายประจำเรือประมงเพื่อให้ผู้รับใบอนุญาตไปดำเนินการจัดทำเครื่องหมายประจำเรือประมงตามหลักเกณฑ์ที่อธิบดีประกาศกำหนดตามมาตรา๘๑ (๔) ทั้งนี้อธิบดีหรือผู้ซึ่งอธิบดีมอบหมายอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการประมงไว้ในใบอนุญาตเพื่อให้ผู้รับใบอนุญาตปฏิบัติตามด้วยก็ได้ข้อ๘ผู้รับใบอนุญาตผู้ใดประสงค์จะเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงเพิ่มเครื่องมือที่จะใช้ทำการประมง หรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้ยื่นคำขอต่ออธิบดีหรือผู้ซึ่งอธิบดีมอบหมาย ณ สถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอข้อ๙การพิจารณาอนุญาตให้เปลี่ยนแปลงเครื่องมือที่ได้รับอนุญาตให้ใช้ทำการประมงเพิ่มเครื่องมือที่จะใช้ทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้พิจารณาตามหลักเกณฑ์ดังต่อไปนี้(๑)ใบอนุญาตยังไม่สิ้นอายุ(๒)เครื่องมือทำการประมงต้องไม่เป็นเครื่องมือที่ห้ามใช้ทำการประมงตามมาตรา ๖๗ หรือเครื่องมือทำการประมงที่ห้ามใช้ทำการประมงในเขตรัฐชายฝั่งหรือในเขตขององค์การระหว่างประเทศที่ผู้ขอรับใบอนุญาตประสงค์จะทำการประมงข้อ๑๐ ให้นำความในข้อ ๓ และข้อ ๔มาใช้บังคับกับการขอเปลี่ยนแปลงเครื่องมือที่ได้รับอนุญาตให้ใช้ทำการประมงเพิ่มเครื่องมือที่จะใช้ทำการประมง หรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยโดยอนุโลมและเมื่อพนักงานเจ้าหน้าที่ได้ตรวจสอบตามหลักเกณฑ์ที่กำหนดไว้ในข้อ ๙ แล้วให้พนักงานเจ้าหน้าที่เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายต่อไปและให้นำความในข้อ ๖ วรรคสอง มาใช้บังคับโดยอนุโลมข้อ๑๑เมื่ออธิบดีหรือผู้ซึ่งอธิบดีมอบหมายมีคำสั่งอนุญาตให้เปลี่ยนแปลงเครื่องมือที่ได้รับอนุญาตให้ใช้ทำการประมงหรือเพิ่มเครื่องมือที่จะใช้ทำการประมงและผู้รับใบอนุญาตได้ชำระค่าอากรใบอนุญาตให้ใช้เครื่องมือทำการประมงตามที่ได้รับอนุญาตแล้วหรืออธิบดีหรือผู้ซึ่งอธิบดีมอบหมายอนุญาตให้เปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้พนักงานเจ้าหน้าที่ดำเนินการเปลี่ยนแปลงรายการเกี่ยวกับประเภท ชนิด ขนาดและจำนวนของเครื่องมือทำการประมงที่ได้รับอนุญาตให้ใช้ทำการประมง หรือเขตพื้นที่ที่ประสงค์จะทำการประมงนอกน่านน้ำไทยในใบอนุญาตเดิมข้อ๑๒ผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอก่อนใบอนุญาตเดิมสิ้นอายุให้นำความในข้อ๒ ข้อ ๓ ข้อ ๔ ข้อ ๕ ข้อ ๖ และข้อ ๗ มาใช้บังคับกับการขอต่ออายุใบอนุญาตโดยอนุโลมการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้ข้อ ๑๓ในกรณีใบอนุญาตสูญหาย ถูกทำลาย หรือชำรุดเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อพนักงานเจ้าหน้าที่ณ สถานที่ตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทำลายหรือชำรุดเสียหายในสาระสำคัญจริง ให้ออกใบแทนใบอนุญาตให้กับผู้ยื่นคำขอการออกใบแทนใบอนุญาตให้ใช้แบบใบอนุญาตเดิม และระบุคำว่า ใบแทน หรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตข้อ๑๔ คำขอรับใบอนุญาต ใบอนุญาตคำขอต่ออายุใบอนุญาต คำขอรับใบแทนใบอนุญาตและคำขอเปลี่ยนแปลงเครื่องมือที่ได้รับอนุญาตให้ทำการประมงเพิ่มเครื่องมือที่จะใช้ทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้เป็นไปตามแบบที่อธิบดีกำหนดโดยประกาศในราชกิจจานุเบกษาข้อ๑๕ บรรดาใบอนุญาตให้ออกไปทำการประมงในน่านน้ำของรัฐต่างประเทศและในทะเลหลวงที่ได้ออกให้ตามคำสั่งหัวหน้าคณะรักษาความสงบแห่งชาติที่ ๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม ลงวันที่ ๒๙ เมษายน พ.ศ. ๒๕๕๘ ก่อนวันที่กฎกระทรวงนี้ใช้บังคับให้ยังคงใช้ได้ต่อไปจนกว่าใบอนุญาตนั้นจะสิ้นอายุหรือถูกเพิกถอนให้ไว้ ณ วันที่ ๑๐กุมภาพันธ์ พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์ วิธีการ และเงื่อนไขในการขออนุญาต การอนุญาต การออกใบอนุญาตและการต่ออายุใบอนุญาตประกอบกับมาตรา ๔๘ แห่งพระราชกำหนดดังกล่าว บัญญัติให้การจะใช้เรือประมงไทยทำการประมงในเขตทะเลนอกน่านน้ำไทยต้องได้รับใบอนุญาตจากอธิบดีหรือผู้ซึ่งอธิบดีมอบหมาย จึงจำเป็นต้องออกกฎกระทรวงนี้กฎกระทรวงการขออนุญาตและการอนุญาตให้ทำการประมงนอกน่านน้ำไทย(ฉบับที่ ๒) พ.ศ. ๒๕๕๙[๓]หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์การพิจารณาอนุญาตให้ทำการประมงนอกน่านน้ำไทยในเขตของรัฐชายฝั่งตามที่กำหนดไว้ในข้อ ๕ (๒)แห่งกฎกระทรวงการขออนุญาตและการอนุญาตให้ทำการประมงนอกน่านน้ำไทย พ.ศ. ๒๕๕๙ต้องเป็นรัฐชายฝั่งที่ประเทศไทยมีบันทึกข้อตกลงว่าด้วยความร่วมมือทางการประมงกับรัฐชายฝั่งนั้นเป็นข้อจำกัดที่เป็นอุปสรรคต่อการประกอบกิจการทำการประมงนอกน่านน้ำไทยอันอาจจะส่งผลกระทบต่ออุตสาหกรรมการประมงของประเทศในภาพรวมเพื่อเป็นการแก้ไขปัญหาดังกล่าว สมควรเพิ่มเติมหลักเกณฑ์การพิจารณาอนุญาตให้ทำการประมงนอกน่านน้ำไทยโดยเพิ่มเติมให้ผู้ที่ประสงค์จะเข้าไปทำการประมงในเขตของรัฐชายฝั่งแสดงหลักฐานการได้สิทธิในการทำการประมงในน่านน้ำของรัฐชายฝั่งนั้นด้วย จึงจำเป็นต้องออกกฎกระทรวงนี้นุสรา/ปรับปรุง๒๑ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๕ ก/หน้า ๑๙/๑๖ กุมภาพันธ์ ๒๕๕๙[๒] ข้อ ๕ (๒)แก้ไขเพิ่มเติมโดยกฎกระทรวงการขออนุญาตและการอนุญาตให้ทำการประมงนอกน่านน้ำไทย(ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๑๐๕ ก/หน้า ๕/๑๔ ธันวาคม ๒๕๕๙